Dashishi
Dashishi abincin gargajiya ne da ke kara lafiya da kuzari tare da gina jiki, ga shi kuma da dadin gaske.

Kayan da ake bukata: 

 Alkama kofi 8
 Mai kofi 1
 Gishiri kadan
 Ruwa

Yadda ake yi: 

 Ki sami alkama ki tsince ta sai a surfeta a cire dusar.
 A wanke ta, a bari ta bushe, sai a nika a barzo ta amma kada ta yi gari sosai.
 A zuba ruwa a tsame ta yadda barjin zai yi laushi idan an turara shi, sai a tsame.
 A sami madanbaci a turara shi, har sai ya fara cuccurewa,
 Daga nan sai a zuba mai da gishiri a juya sosai amma a sauke.
 Sai a sa mai yadda zai warware, a kara mayarwa shi kan wuta.
 Idan ya yi za a ji yana kamshi, sai ci.

Ana ci da miyar taushe ko miyar ganye ko duk miyar da ake so.